На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018, 31/2019, 72/2019 и 149/2020), члана 70.став 10. Статута општине Гаџин Хан (,,Сл.лист града Ниша,, бр.10/2019), члана 11. Одлуке о првом ребалансу буџета општине Гаџин Хан за 2021. годину („Службени лист града Ниша“ број 116/2021,77/2021) и предлога Службе за буџет, финансије и пореску администрацију број 400-831/21-IV/01 од 27.10.2021. године,

Општинско веће општине Гаџин Хан на седници одржаној 27. октобра 2021. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о првом ребалансу буџета општине Гаџин Хан за 2021. годину (“Службени лист града Ниша” број 116/2020, 77/2021):

 **Раздео 5**

 **Програм 15 – Локална самоуправа**

 **0602- 0009 – Текућа буџетска резерва**

 **Функција 130 - Опште услуге**

 **Позиција 70.**

 **Економска класификација 499000 - Средства резерве**

**ОДОБРАВАЈУ СЕ** средства у износу од **70.000,00** динара (седамдесетхиљададинара) Општинској управи општине Гаџин Хан за трошкове накнада нематеријалне штете.

1. Средства из тачке 1. овог предлога распоређују се у оквиру

**Раздео 5**

**Програм 15 – ЛОКАЛНА САМОУПРАВА**

**Програмска активност 0602-0001 – Функционисање локалне самоуправе и градских општина**

**Функционална класификација 130 – Опште услуге**

**Позиција 65**

**Економска класификација 485119 - Остале накнаде штете**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о првом ребалансу буџета општине Гаџин Хан за 2021. годину и финансијског плана Општинске управе Гаџин Хан утврђено је да на економској класификацији 485100-Остале накнаде штете нису планирана довољна средства за ове намене.

Пресудом Основног суда у Нишу Број 11П 5516/19 од 31.07.2020.године обавезује се Општина Гаџин Хан-тужена да тужиоцу Марку Ивковићу из Гаџиног Хана на име накнаде нематеријалне штете исплати:

 - за претрпљене физичке болове износ од 40.000,00 динара и

- за претрпљен страх износ од 40.000,00 динара,

све са законском затезном каматом почев од 31.07.2019. године као дана пресуђења.

На основу обрачуна затезне камате укупна обавеза општине Гаџин Хан по овој пресуди на дан 27.10.2021.године износи 97.047,09 динара.

На позицији 65 екон.класификација 485 Одлуком о првом ребалансу буџета општине Гаџин Хан за 2021.годину планирана су средства у износу од 1.219.000,00 динара. Од ових средстава у току године утрошено је 1.191.940,37 динара тако да су расположива средства на овој позицији 27.059,63 динара. Потребно је одобрити недостајућа средства од 69.987,46 динара за накнаду нематеријалне штете како би се ова обавеза измирила и избегли додатни трошкови који произилазе из извршног поступка, обзиром да је Министарство финансија 18.10.2021.године доставило општини Гаџин Хан копију Обавештења о намери подношења предлога за извршење адвоката Иване Менковић по напред наведеној пресуди.

 Како Одлуком о првом ребалансу буџета општине Гаџин Хан за 2021.годину средства за ове намене нису планирана у довољном износу

средства се обезбеђују из текуће буџетске резерве.

Број: 06-400-636/21-III

У Гаџином Хану, 27.10 .2021. године

 ПРЕДСЕДНИК

 ОПШТИНСКОГ ВЕЋА

 Милисав Филиповић